stanford-oval/wikipedia huggingface dataset:
มือปืนตรัยภาค
เรื่องย่อ > มือปืนดาวพระเสาร์

ดูบทความหลักที่ มือปืนดาวพระเสาร์
ตี๋ ไรเฟิล (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ คริส สไตย์เออร์ (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรัก
เรื่องย่อ > หมาแก่ อันตราย (มือปืนดาวพระศุกร์)

ดูบทความหลักที่ หมาแก่ อันตราย
เป้ ท่าทราย (เทพ โพธิ์งาม) มือปืนรับจ้างที่เพิ่งพ้นโทษออกมาจากคุกแล้วเพิ่งค้นพบความจริงที่เขาไม่เคยรู้มาก่อนคือ ในชีวิตเขานั้นมีลูกสาวแท้ๆอยู่หนึ่งคนชื่อ ดาว (พลอย จินดาโชติ) แต่เป้ กลับต้องหนีจากการตามล่าของลูกสาวของตัวเองเพราะเธอเข้าใจผิดคิดว่า เป้ อูซี่คือคนที่ฆ่าพ่อเลี้ยงของเธอ ซึ่งเธอคิดว่าเป็นพ่อแท้ๆ
รายชื่อผลงาน

| ปี | ชื่อภาค | ชื่ออื่นๆ | นักแสดง | วันที่เข้าฉาย | รายได้ | หมายเหตุ |
| --- | --- | --- | --- | --- | --- | --- |
| 2553 | มือปืนดาวพระเสาร์ | Saturday Killer | โหน่ง ชะชะช่า คริส หอวัง | 30 กันยายน พ.ศ. 2553 | 15.0 ล้านบาท |  |
| 2554 | หมาแก่ อันตราย | มือปืนดาวพระศุกร์ Friday Killer เป้ ท่าทราย | เทพ โพธิ์งาม พลอย จินดาโชติ อภิญญา สกุลเจริญสุข | 29 กันยายน พ.ศ. 2554 | 3.31 ล้านบาท |  |
| 2561 | มือปืนพระอาทิตย์ | Sunday Killer | โก๊ะตี๋ อารามบอย พิชญ์นาฏ สาขากร | ไม่ได้ถูกฉาย |  |  |
ตัวละคร > มือปืนดาวพระเสาร์

โหน่ง ชะชะช่า รับบท ตี๋ ไรเฟิล
คริส หอวัง รับบท คริส สไตย์เออร์
ตัวละคร > หมาแก่ อันตราย (มือปืนดาวพระศุกร์)

เทพ โพธิ์งาม รับบท เป้ อูซี่ หรือ เป้ ท่าทราย
พลอย จินดาโชติ รับบท ดาว เอ็มพีไฟว์
ตัวละคร > มือปืนพระอาทิตย์

พิชญ์นาฏ สาขากร รับบท เหมย เอ็มโฟว์
โก๊ะตี๋ อารามบอย รับบท จ๋า จังโก้
นักแสดง

| ตัวละคร | ภาพยนตร์> มือปืนดาวพระเสาร์ (2553) | ภาพยนตร์> หมาแก่ อันตราย (2554) | ภาพยนตร์> มือปืนพระอาทิตย์ (2562) |
| --- | --- | --- | --- |
| ตี๋ ไรเฟิล | ชูศักดิ์ เอี่ยมสุข | ชูศักดิ์ เอี่ยมสุข |   |
| คริส สไตย์เออร์ | คริส หอวัง | คริส หอวัง |   |
| เป้ ท่าทราย / เป้ อูซี่ |   | สุเทพ โพธิ์งาม |   |
| ดาว เอ็มพีไฟว์ |   | พรพิชญ์ชญา จินดาโชติ |   |
| เพชร |   | อภิญญา สกุลเจริญสุข |   |
| เหมย เอ็มโฟว์ | พิชญ์นาฏ สาขากร |   | พิชญ์นาฏ สาขากร |
| จ๋า จังโก้ |   |   | โก๊ะตี๋ อารามบอย |
| เปิ้ล อาก้า | อุดม ทรงแสง | อุดม ทรงแสง |   |
| โอริโอ้ | อารักษ์ อมรศุภศิริ | อารักษ์ อมรศุภศิริ |   |
| เสี่ยเม้ง (ต้งเม้ง) | เอนก อินทะจันทร์ | เอนก อินทะจันทร์ |   |
| มือมีด (ลี กิม ฮวง) | เฉลิมศักดิ์ แย้มขะมัง | เฉลิมศักดิ์ แย้มขะมัง |   |
| แม็ก แมสเซนเจอร์ | ปราโมทย์ เทียนชัยเกิดศิลป์ | ปราโมทย์ เทียนชัยเกิดศิลป์ |   |
| ลุงโอ่ง |   | ชุมพร เทพพิทักษ์ |   |
| หลวงพ่อ |   | จรัล เพ็ชรเจริญ |   |
| พ่อของดาว |   | โกวิท วัฒนกุล |   |
| แม่ของดาว |   | วิยะดา อุมารินทร์ |   |
| หนุ่ม |   | พนมกร ตังทัตสวัสดิ์ |   |
| จักษุแพทย์ |   | ชาติชาย จินดา |   |
| แพนเค้ก |   | เห็ดเผาะ เชิญยิ้ม |   |
| หัวหน้าคะแนน |   | ดิเรก อมาตยกุล |   |
| แอ็คติ้งโค้ช |   | วสันต์ อุตตมะโยธิน |   |
| หมวด |   | อดิเรก วัฏลีลา |   |
| จ่า |   | บุญถิ่น ทวยแก้ว |   |
ดูเพิ่ม

| 0 | 1 | 2 | 3 | 4 | 5 |
| --- | --- | --- | --- | --- | --- |
| ปี พ.ศ. | 2544 | 2553 | 2554 | 2562 | 2562 |
| ภาพยนตร์ โดย  ยุทธเลิศ สิปปภาค | มือปืน/โลก/พระ/จัน | มือปืนดาวพระเสาร์ | หมาแก่ อันตราย | มือปืนพระอาทิตย์ | มือปืน/โลก/พระ/จัน 2 |
| ภาพยนตร์ โดย  ยุทธเลิศ สิปปภาค | มือปืน/โลก/พระ/จัน | มือปืนตรัยภาค | มือปืนตรัยภาค | มือปืนตรัยภาค | มือปืน/โลก/พระ/จัน 2 |
| ค่าย | อาร์.เอส.ฟิล์ม | พระนครฟิลม์ | พระนครฟิลม์ | พระนครฟิลม์ | พระนครฟิลม์ |
สำนักพิมพ์โคดันชะ

สำนักพิมพ์โคดันชะ
สำนักพิมพ์โคดันชะ (ญี่ปุ่น: 株式会社講談社; โรมาจิ: Kabushiki-gaisha Kōdansha) เป็นสำนักพิมพ์ยักษ์ใหญ่ของประเทศญี่ปุ่น ตีพิมพ์วรรณกรรม และหนังสือการ์ตูน เป็นหลัก สำนักงานใหญ่ของสำนักพิมพ์โคดันชะตั้งอยู่ที่กรุงโตเกียว สำนักพิมพ์โคดันชะมีหนังสือการ์ตูนรายสัปดาห์หลัก ๆ ได้แก่ นากาโยชิ อาฟเตอร์นูน และโชเน็นแม็กกาซีน
แหล่งข้อมูลอื่น

โคดันชะ (ญี่ปุ่น)
โคดันชะ เก็บถาวร 2008-09-16 ที่ เวย์แบ็กแมชชีน (อังกฤษ)
โคดันชะคลับ
เอลิซาเบธ เฮอร์ลีย์

| เอลิซาเบธ เฮอร์ลีย์ |
| --- | --- |
เฮอร์ลีย์ใน ค.ศ. 2017
เกิด: เอลิซาเบธ เจน เฮอร์ลีย์  (1965-06-10) 10 มิถุนายน ค.ศ. 1965 (59 ปี) เบซิงสโตก แฮมป์เชอร์ ประเทศอังกฤษ
ศิษย์เก่า: London Studio Centre
อาชีพ: นักแสดง นางแบบ
ปีปฏิบัติงาน: ค.ศ. 1987–ปัจจุบัน
คู่สมรส: แอรัน นายาร์ (สมรส 2007; หย่า 2011)
คู่รัก: ฮิว แกรนต์ (1987–2000) เชน วาร์น (2011–2013)
บุตร: เดเมียน เฮอร์ลีย์
ลายมือชื่อ

เอลิซาเบธ เจน เฮอร์ลีย์ (อังกฤษ: Elizabeth Jane Hurley) หรือชื่อที่ใช้ในการแสดงว่า เอลิซาเบธ เฮอร์ลีย์ (อังกฤษ: Elizabeth Hurley) หรือ ลิซ เฮอร์ลีย์ (อังกฤษ: liz Hurley) เกิดวันที่ 10 มิถุนายน ค.ศ. 1965 เธอเป็นนักแสดงหญิงชาวอเมริกัน เธอเริ่มมีชื่อเสียงจากการรับบทเป็นปีศาจสาวในการแสดงภาพยนตร์เรื่อง 7 พรพิลึก เสกคนให้ยุ่งเหยิง และภาพยนตร์เรื่อง Double Whammy และผลงานละครละครโทรทัศน์เรื่อง แสบใสไฮโซ ที่ออกอากาศช่อง โมโน 29 ในประเทศไทย
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 1987 | Aria | Marietta |  |
| 1988 | Rowing with the Wind | Claire Clairmont |  |
| 1990 | Kill Cruise | Lou |  |
| 1992 | Long Winter, TheThe Long Winter | Emma Stapleton |  |
| 1992 | Passenger 57 | Sabrina Ritchie |  |
| 1994 | Beyond Bedlam | Stephanie Lyell |  |
| 1995 | Mad Dogs and Englishmen | Antonia Dyer |  |
| 1997 | Dangerous Ground | Karen |  |
| 1997 | Austin Powers: International Man of Mystery | Vanessa Kensington |  |
| 1998 | Permanent Midnight | Sandra Stahl |  |
| 1999 | My Favorite Martian | Brace Channing |  |
| 1999 | EDtv | Jill |  |
| 1999 | Austin Powers: The Spy Who Shagged Me | Vanessa Kensington |  |
| 2000 | Weight of Water, TheThe Weight of Water | Adaline Gunn |  |
| 2000 | Bedazzled | The Devil |  |
| 2001 | Double Whammy | Dr. Ann Beamer |  |
| 2002 | Dawg | Anna Lockheart |  |
| 2002 | Serving Sara | Sara Moore |  |
| 2004 | Method | Rebecca | ร่วมออกแบบงานสร้าง |
| 2008 | Valentino: The Last Emperor | Herself | สารคดี |
| 2010 | Made in Romania | ตัวเธอเอง |  |
| 2014 | Viktor | Alexandra Ivanov |  |
ผลงานด้านการแสดง > ละครโทรทัศน์

| Year | Title | Role | Notes |
| --- | --- | --- | --- |
| 1988 | Inspector Morse | Julia | ตอน: "Last Seen Wearing" |
| 1988 | Christabel | Christabel Bielenberg | Miniseries; 5 ตอน |
| 1988 | Rumpole of the Bailey | Rosie Japhet | ตอน: "Rumpole and the Barrow Boy" |
| 1989 | Act of Will | Christina | Miniseries |
| 1990 | Frederick Forsyth Presents | Julia Latham | ตอน: "Death Has a Bad Reputation" |
| 1991 | Orchid House, TheThe Orchid House | Natalie | Miniseries; ตอน: "Natalie" |
| 1992 | Good Guys, TheThe Good Guys | Candida Ashton | ตอน: "Relative Values" |
| 1992 | Young Indiana Jones Chronicles, TheThe Young Indiana Jones Chronicles | Vicky Prentiss | ตอน: "London, May 1916" |
| 1994 | Sharpe | Lady Farthingdale | ตอน: "Sharpe's Enemy" |
| 1995 | Shamrock Conspiracy, TheThe Shamrock Conspiracy | Cecilia Harrison | Television film |
| 1996 | Harrison: Cry of the City | Cecilia Harrison | Television film |
| 1996 | Samson and Delilah | Delilah | Television film |
| 2001 | Human Face, TheThe Human Face | Various | มินิซีรีส์แนวสารคดี; 3 ตอน |
| 2005 | Signé Chanel | ตัวเธอเอง | มินิซีรีส์แนวสารคดี; ตอน: "La collection" |
| 2006 | Project Catwalk | ตัวเธอเอง | Host, judge and executive producer (season 1) |
| 2011–12 | Gossip Girl | Diana Payne | บทรับเชิง, 14 ตอน |
| 2014 | Tomorrow People, TheThe Tomorrow People | Alice | Voice; 2 ตอน |
| 2015–present | Royals, TheThe Royals | Queen Helena | บทหลัก, 40 ตอน |
ผลงานด้านการแสดง > การแสดงละครเวที

The Cherry Orchard – A Jubilee (Russian & Soviet Arts Festival)
The Man Most Likely To (Middle East tour)
แหล่งข้อมูลอื่น

เอลิซาเบธ เฮอร์ลีย์ ที่อินเทอร์เน็ตมูวีเดตาเบส
เอลิซาเบธ เฮอร์ลีย์ at the Fashion Model Directory
เอลิซาเบธ เฮอร์ลีย์ ที่อินสตาแกรม
เอกโซสเฟียร์

ภาพแสดงชั้นบรรยากาศของโลก
เอกโซสเฟียร์ (อังกฤษ: exosphere) เป็นชั้นบรรยากาศของโลก อยู่ถัดจากชั้นเทอร์โมสเฟียร์ มีระยะตั้งแต่ความสูง 500–1,000 กิโลเมตร   จนถึง 10,000 กิโลเมตร
เป็นชั้นบรรยากาศที่อยู่สูงที่สุด และกินพื้นที่ไปจนผสมรวมกับอวกาศ         มีก๊าซไฮโดรเจนและก๊าซฮีเลียมเป็นส่วนประกอบที่สำคัญ แต่มีอย่างเบาบาง
| ด ค กชั้นบรรยากาศของโลก |
| --- | --- |
ชั้นบรรยากาศ:  โทรโพสเฟียร์  สตราโทสเฟียร์  มีโซสเฟียร์  เทอร์โมสเฟียร์  เอกโซสเฟียร์ 
ขอบชั้นบรรยากาศ:  โทรโพพอส  สตราโทพอส  มีโซพอส  เทอร์โมพอส 
อื่น ๆ:  ชั้นโอโซน  เทอร์โบพอส  ไอโอโนสเฟียร์  เส้นคาร์มาน
ต้นไม้ของพ่อ

เพลงต้นไม้ของพ่อ จัดทำขึ้นเพื่อร่วมเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีกาญจนาภิเษก พ.ศ. 2539
ความหมายของบทเพลง

หากว่าประเทศไทยเปรียบเหมือนต้นไม้ พ่อของเราก็ทรงห่วงใยบำรุงรักษาด้วยน้ำจากพระทัย จนต้นไม้เติบโตยิ่งใหญ่ ตลอดระยะเวลา 50 ปี ต้นไม้ของพ่อต้นนี้เราจะช่วยกันรักษาให้ยิ่งใหญ่และยังคงเติบโตต่อไป นับพัน นับหมื่นปี
ผู้จัดทำ

ผลิตจัดทำโดย บริษัท จีเอ็มเอ็ม แกรมมี่ จำกัด (มหาชน)
ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565
คำร้องโดย	นิติพงษ์ ห่อนาค
ทำนอง/เรียบเรียงโดย	อภิไชย เย็นพูนสุข
การเผยแพร่บทเพลง

ผู้ประพันธ์เพลง ตลอดจนผู้เรียบเรียงคำร้องทำนอง และผู้ขับร้อง ยินดีให้นำเพลงดังกล่าวไปแจกจ่าย ดาวน์โหลด ทำซ้ำ ขับร้องใหม่ ด้วยเจตนาที่ดีโดยไม่ต้องขออนุญาตทั้งสิ้น รวมถึงรายการโทรทัศน์และสื่อทุกสื่อไม่ต้องขออนุญาตเป็นลายลักษณ์อักษร
รางวัล/สรุปผล/ผลสำรวจ

ปี 2540 รางวัลเพลงสร้างสรรค์พิเศษเพลงต้นไม้ของพ่อ จากงานประกาศผลรางวัลพระพิฆเนศทอง ปี 2540 จัดโดยสมาคมดนตรีแห่งประเทศไทยในพระบรมราชูปถัมภ์
วันที่ 28 ตุลาคม 2559 ชมรมขับเคลื่อนวิชาการเพื่อวิจัยความสุขชุมชน สำนักวิจัยซูเปอร์โพล สำรวจเรื่อง เพลงพระราชนิพนธ์และรวมเพลงศิลปินเพื่อพ่อในความชื่นชอบของสาธารณชนกรณีศึกษาประชาชนทุกสาขาอาชีพจำนวนทั้งสิ้น 1,174 ตัวอย่างระหว่งวันที่ 25 - 27 ต.ค. 2559 โดยเพลงพระราชนิพนธ์ที่ประชาชนชื่นชอบลำดับแรกเพลง “ใกล้รุ่ง” สำหรับเพลงศิลปินเพื่อพ่อที่ประชาชนชื่นชอบลำดับแรกเพลง "ต้นไม้ของพ่อ"
อันดับ 3 จาก 5 อันดับเพลงรอสายที่มียอดดาวโหลดสูงสุด ผ่านเอไอเอส คอลลิ่ง เมโลดี้
กฤษฏ์ อำนวยเดชกร

| กฤษฏ์ อำนวยเดชกร |
| --- | --- |

สารนิเทศภูมิหลัง
ชื่ออื่น: หลิน ยี่ข่าย (林祎凯)
เกิด: 30 เมษายน พ.ศ. 2542 (25 ปี) กรุงเทพมหานคร ประเทศไทย
ส่วนสูง: 178 เซนติเมตร (5 ฟุต 10 นิ้ว)
อาชีพ:  นักแสดง  นายแบบ  นักร้อง  นักธุรกิจ 
ปีที่แสดง: พ.ศ. 2557–ปัจจุบัน
ผลงานเด่น: ทิวเขา – รักฉุดใจนายฉุกเฉิน (2562)  โอ้เอ๋ว – แปลรักฉันด้วยใจเธอ (2563)
สังกัด: นาดาวบางกอก (2560–2565)  PPKrit Entertainment (2565–ปัจจุบัน)
กฤษฏ์ อำนวยเดชกร (เกิด 30 เมษายน พ.ศ. 2542) ชื่อเล่น พีพี เป็นนักแสดง นายแบบ นักร้อง ชาวไทยเชื้อสายจีน สร้างชื่อจากการเป็นนักแสดงสมทบ จากนั้นเป็นที่รู้จักจากซีรีส์ แปลรักฉันด้วยใจเธอ (2563) ซีรีส์แนว Romantic Coming of Age ซึ่งประสบความสำเร็จอย่างสูง จากนั้นซีรีส์ถูกนำไปฉายต่างประเทศ และคว้ารางวัลจากต่างประเทศมากมาย ในด้านงานเพลง พีพี กฤษฏ์ ยังเป็นที่รู้จักอย่างกว้างขวางและได้รับการยอมรับในฐานะนักร้อง โดยเพลงที่เป็นที่รู้จักคือ 'I'll Do It How You Like It' และเพลง 'Fire Boy' นอกจากงานแสดง และงานเพลง พีพี กฤษฏ์ ยังได้รับความนิยมอย่างสูงในด้านแฟชั่น และได้รับเลือกให้เป็นโกลบอลแบรนด์แอมบาสเดอร์คนแรกของ Balenciaga อีกด้วย
ประวัติ

กฤษฏ์ อำนวยเดชกร เกิดเมื่อวันที่ 30 เมษายน พ.ศ. 2542 เป็นบุตรของนายมนตรี กับนางสุรีรัตน์ อำนวยเดชกร เป็นบุตรคนเล็กคนที่ 2 มีพี่สาวจำนวน 1 คน จบการศึกษาระดับชั้นมัธยมศึกษาจากโรงเรียนอัสสัมชัญ ในระหว่างที่เรียนระดับชั้นมัธยม ได้มีการไปเรียนแลกเปลี่ยนที่รัฐไวโอมิง สหรัฐอเมริกา เป็นเวลา 1 ปี ปัจจุบันสำเร็จการศึกษาที่คณะเศรษฐศาสตร์ มหาวิทยาลัยเกษตรศาสตร์ (หลักสูตรนานาชาติ)
พีพี กฤษฏ์ เข้าสู่วงการบันเทิงด้วยการเป็นนักแสดงในสังกัดนาดาวบางกอก หลังจากนั้นเขาก็เริ่มมีงานเดินแบบ ถ่ายแบบ ถ่ายโฆษณา และมีผลงานการแสดง ทั้งมิวสิกวิดีโอประกอบเพลง หนังสั้น และซีรีส์ เช่น มิวสิกวิดีโอเพลง MSN ของวง เฮลเมทเฮดส์ มิวสิกวิดีโอเพลง  ฉันยืนอยู่ตรงนี้ ของวง LingRom และมีชื่อเสียงเป็นที่รู้จักมากขึ้น จากการรับบทเป็น “ทิวเขา” ในละครเรื่อง "My Ambulance รักฉุดใจนายฉุกเฉิน"
จากกระแสความนิยมในบท "ทิวเขา" นาดาวบางกอกได้เปิดตัวผลงานซีรีส์เรื่องใหม่ ชื่อเรื่อง "แปลรักฉันด้วยใจเธอ - I told sunset about you" ประกบคู่กับ บิวกิ้น พุฒิพงศ์ อัสสรัตนกุล ซีรีส์ดังกล่าวประสบความสำเร็จอย่างมาก ทำให้ พีพี กฤษฏ์ คว้ารางวัลกว่า 10 เวที 29 รางวัลทั้งในไทยและต่างประเทศ นึ่งในนั้นคือรางวัล "Asian Star Prize" จากเวที Seoul international drama awards2021  ในปี 2022 พีพีกฤษฏ์ยังคว้ารางวัลอย่างต่อเนื่อง เช่น รางวัล "Outstanding Asian Star" จากเวที Seoul international drama awards2022 , รางวัล "AAA Asia Celebrity สาขานักแสดง" จากเวที Asia Artist Awards 2022
จากความสำเร็จในด้านการแสดง พีพี กฤษฏ์ ได้เข้าสู่วงการเพลงอย่างเป็นทางการในฐานะนักร้องภายใต้สังกัดเพลง นาดาว มิวสิค ซึ่งมีการเปิดตัวเพลงแรกคือ "It's Okay Not To Be Alright" ในเดือนสิงหาคม พ.ศ. 2564 ซึ่งเป็นเพลงเดี่ยวเดบิวต์ และเพลง "I'll Do It How You Like It" เมื่อเดือนกุมภาพันธ์ พ.ศ. 2565
ในปี พ.ศ. 2565 หลังจาก บริษัท นาดาวบางกอก ปิดตัวลง พีพี กฤษฏ์ ตัดสินใจเปิดสังกัดเป็นของตัวเองในชื่อ 'PPKrit Entertainment' โดยยังคงให้ความสำคัญในด้านความบันเทิง ทั้งการแสดงและดนตรี โดยในค่ายใหม่นี้ พีพี กฤษฏ์ปล่อย ซิงเกิ้ลแรกของค่าย 'Fire Boy' ที่ได้The Toys แต่งขึ้นให้ และประสบความสำเร็จเป็นอย่างมาก หลังจากนั้นได้มีการออกผลงานเพลงอย่างต่อเนื่อง เช่น 'ลังเล' และ 'เส้นเรื่องเดิม'
ในวันที่ 31 กรกฎาคม พ.ศ. 2566 พีพี กฤษฏ์ แบรนด์ Balenciaga ได้ประกาศให้เขาเป็น Global Brand Ambassodar คนแรกของแบรนด์พร้อมกับ Isabelle Huppert
ผลงาน > ภาพยนตร์

| ปี | ชื่อเรื่อง | บทบาท | ค่าย | หมายเหตุ |
| --- | --- | --- | --- | --- |
| 2568 | ซองแดงแต่งผี |  | GDH | นักแสดงนำ |
ผลงาน > ภาพยนตร์สั้น

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2566 | เส้นเรื่องเดิม' (RERUN) Short Film | คิท |  |
ผลงาน > ละคร, ซีรีส์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2562 | My Ambulance รักฉุดใจนายฉุกเฉิน | ทิวเขา |  |
| 2563 | แปลรักฉันด้วยใจเธอ | พันวา สุรมณฑา (โอ้เอ๋ว) |  |
| 2564 | แปลรักฉันด้วยใจเธอ ภาค 2 | พันวา สุรมณฑา (โอ้เอ๋ว) |  |
ผลงาน > ซิงเกิล

| ปี |  | ชื่อเพลง | อันดับเพลงสูงสุด> ไทย Billboard  | อัลบั้ม |
| --- | --- | --- | --- | --- |
| 2564 |  | "It's Okay Not To Be Alright" | — | ไม่มีอัลบั้ม |
| 2565 |  | "I'll Do It How You Like It" | 8 | ไม่มีอัลบั้ม |
| 2565 |  | "FIRE BOY" | 2 | ไม่มีอัลบั้ม |
| 2566 |  | "ลังเล" | 9 | ไม่มีอัลบั้ม |
| 2566 |  | "เส้นเรื่องเดิม" (RERUN) |  |  |
| 2567 |  | " เสนอตัว (Ooh!) |  |  |
| 2567 |  | "ขอโทษละกัน (friend to friend) |  |  |
| 2568 |  | "Oopsy Daisy" |  |  |
"—" หมายถึงเพลงนั้นไม่ได้อยู่ในอันดับ / Billboard Thailand Songs เริ่มเปิดตัว 17 กุมภาพันธ์ พ.ศ. 2565
ผลงาน > ซิงเกิลพิเศษ และเพลงประกอบภาพยนตร์

| ปี | ชื่อเพลง | หมายเหตุ | อัลบั้ม |
| --- | --- | --- | --- |
| 2563 | "หรูเหอ" (如何 / Skyline) | ประกอบซีรีส์ แปลรักฉันด้วยใจเธอ | แปลรักฉันด้วยใจเธอ |
| 2563 | "โคตรพิเศษ" | ประกอบซีรีส์ แปลรักฉันด้วยใจเธอ | แปลรักฉันด้วยใจเธอ |
| 2563 | "มันดีเลย" (ร่วมกับ เป๊ก ผลิตโชค, บิวกิ้น และ แพรวา ณิชาภัทร) | ประกอบโฆษณา เลย์ | ไม่มีอัลบั้ม |
| 2564 | "รู้งี้เป็นแฟนกันตั้งนานแล้ว" (Safe Zone) (ร่วมกับ บิวกิ้น) | ประกอบซีรีส์ แปลรักฉันด้วยใจเธอ Part 2 | แปลรักฉันด้วยใจเธอ |
| 2564 | "ห่มผ้า" (Hold Me Tight) | ประกอบซีรีส์ แปลรักฉันด้วยใจเธอ Part 2 | แปลรักฉันด้วยใจเธอ |
| 2564 | "หลอกกันทั้งนั้น" (Fake News) | ประกอบซีรีส์ แปลรักฉันด้วยใจเธอ Part 2 | แปลรักฉันด้วยใจเธอ |
| 2564 | "ไม่ปล่อยมือ" (Coming of Age) (ร่วมกับ บิวกิ้น) | ประกอบซีรีส์ แปลรักฉันด้วยใจเธอ Part 2 | แปลรักฉันด้วยใจเธอ |
| 2565 | "แลกเลยปะ" (Hoo Whee Hoo) (ร่วมกับ บิวกิ้น และ โฟร์อีฟ) | ประกอบโฆษณา เลย์ | ไม่มีอัลบั้ม |
ผลงาน > มิวสิกวิดีโอ

| ปี | เพลง | ศิลปิน | หมายเหตุ |
| --- | --- | --- | --- |
| 2560 | MSN | Helmetheads | - |
| 2562 | ฉันยืนอยู่ตรงนี้ | LingRom | - |
| 2562 | รักติดไซเรน (My Ambulance) | ไอซ์ พาริส, แพรวา ณิชาภัทร | - |
| 2563 | กีดกัน (Ost.แปลรักฉันด้วยใจเธอ) | Billkin | - |
| 2563 | แปลไม่ออก (Ost.แปลรักฉันด้วยใจเธอ) | Billkin | - |
| 2563 | โคตรพิเศษ (Ost.แปลรักฉันด้วยใจเธอ) | Billkin | - |
| 2566 | Got Me Started | Troye Sivan | - |
รางวัล

| ปี (พ> ศ.) | รางวัล | สาขา | ผล | ผลงานที่เข้าชิง | อ้างอิง |
| --- | --- | --- | --- | --- | --- |
| 2563 | Weibo TV Series Awards ครั้งที่ 5 | นักแสดงต่างประเทศยอดนิยม | ชนะ | แปลรักฉันด้วยใจเธอ |  |
| 2563 | NYLON THAILAND 2020 | นักแสดงชายฉายแสง | เสนอชื่อเข้าชิง | แปลรักฉันด้วยใจเธอ |  |
| 2564 | Yniverse Awards 2020 | นักแสดงบทนายเอกยอดเยี่ยม | ชนะ | แปลรักฉันด้วยใจเธอ |  |
| 2564 | คมชัดลึกอวอร์ด ครั้งที่ 17 | นักแสดงนำชายยอดนิยม | ชนะ | แปลรักฉันด้วยใจเธอ |  |
| 2564 |  LINE TV AWARDS 2021 | ฉากไวรัลยอดนิยม | ชนะ | ฉาก ลองใส่ชุดชั้นในของแม่ แปลรักฉันด้วยใจเธอ |  |
| 2564 |  LINE TV AWARDS 2021 | คู่จิ้นขวัญใจมหาชน | ชนะ | แปลรักฉันด้วยใจเธอ ร่วมกับ พุฒิพงศ์ อัสสรัตนกุล |  |
| 2564 |  LINE TV AWARDS 2021 | ฉากจูบยอดนิยม | ชนะ | แปลรักฉันด้วยใจเธอ ร่วมกับ พุฒิพงศ์ อัสสรัตนกุล |  |
| 2564 | นาฏราช ครั้งที่ 12 | นักแสดงนำชายยอดเยี่ยม (บนแพลตฟอร์มออนไลน์) | เสนอชื่อเข้าชิง | แปลรักฉันด้วยใจเธอ |  |
| 2564 |  สยามซีรีส์อวอร์ด | คู่ขวัญจอแก้ว | เสนอชื่อเข้าชิง | แปลรักฉันด้วยใจเธอ ร่วมกับ พุฒิพงศ์ อัสสรัตนกุล |  |
| 2564 | Seoul International Drama Awards 2021 | Asian Star Prize | ชนะ | - |  |
| 2564 | Kazz Awards 2021 | Male Teenage of The Year | ชนะ | - |  |
| 2565 | โทตี้มิวสิกอวอร์ดส์ 2021 | เพลงศิลปินหน้าใหม่ยอดนิยม | ชนะ | It’s Okay Not To Be Alright |  |
| 2565 | The Guitar Mag Awards 2022 | New Wave Of the Year | ชนะ |  |  |
| 2565 | 2022 Asia Artist Awards (AAA) in Japan | AAA Asia Celebrity สาขานักแสดง | ชนะ | - |  |
| 2565 | Seoul International Drama Awards 2022 | Outstanding Asian Star Prize | ชนะ | - |  |
| 2565 | TikTok Awards Thailand 2022 | Viral Song of the Year | ชนะ | I’ll Do It How You Like It |  |
| 2566 | คมชัดลึกอวอร์ด ครั้งที่ 19 | นักร้องเพลงไทยสากล ยอดนิยม | ชนะ | - |  |
| 2566 | TikTok Awards Thailand 2023 | Viral Song of the Year | ชนะ | Fire boy |  |
| 2566 | LINE TODAY Poll Of The Year 2023 | ศิลปินยอดนิยม | ชนะ | - |  |
| 2567 | Line Melody Music Awards 2023 | Best Male Artist 2023 | ชนะ | - |  |
แหล่งข้อมูลอื่น

กฤษฏ์ อำนวยเดชกร ที่อินสตาแกรม
เฌอปราง อารีย์กุล

| เฌอปราง อารีย์กุล |
| --- | --- |

สารนิเทศภูมิหลัง
เกิด: 2 พฤษภาคม พ.ศ. 2539 (28 ปี) อำเภอหาดใหญ่ จังหวัดสงขลา ประเทศไทย
อาชีพ: ผู้จัดการวง นักร้อง นักแสดง
อาชีพทางดนตรี
แนวเพลง: ทีป็อป เจป็อป
ช่วงปี: พ.ศ. 2560–ปัจจุบัน
ค่ายเพลง: บีเอ็นเคโฟร์ตีเอต ออฟฟิศ (2560–2562) ไอแอม (2562–ปัจจุบัน)
 นักดนตรี
เฌอปราง อารีย์กุล (เกิด 2 พฤษภาคม พ.ศ. 2539) เป็นผู้จัดการวงของบีเอ็นเคโฟร์ตีเอต วงไอดอลหญิงในประเทศไทย อดีตสมาชิกรุ่นแรกของวงและอดีตหัวหน้าวงคนแรก
ประวัติ > ชีวิตช่วงแรกและการศึกษา

เฌอปรางเกิดเมื่อวันที่ 2 พฤษภาคม 2539 ที่อำเภอหาดใหญ่​ จังหวัดสงขลา ต่อมาเฌอปรางและครอบครัวได้ย้ายเข้ามาอยู่ในกรุงเทพมหานครเมื่ออายุ 5 ปี ศึกษาระดับมัธยมศึกษาที่โรงเรียนรุ่งอรุณ แล้วพบว่าตนเองชอบทางด้านวิทยาศาสตร์ การทดลองและคำนวณต่าง ๆ จึงอยากเป็นครูและนักวิทยาศาสตร์ นอกจากนี้เฌอปรางยังได้รับหน้าที่เป็นหัวหน้าเชียร์ลีดเดอร์ และดรัมเมเยอร์ของโรงเรียนทุกปี
เมื่อปี พ.ศ. 2556 เธอได้เข้าศึกษาต่อในสาขาวิชาเคมี ภาควิชาวิทยาศาสตร์ วิทยาลัยนานาชาติ มหาวิทยาลัยมหิดล ในช่วงปีสองและสาม เฌอปรางได้รับหน้าที่เป็นผู้ช่วยวิจัย โดยในปี พ.ศ. 2560 เฌอปรางได้ร่วมงานวิจัยเรื่อง "การทดลองขวดสีน้ำเงิน" จนได้รับการตีพิมพ์ในวารสารวิทยาศาสตร์ Royal Society Open Science ของสหราชอาณาจักร เมื่อเดือนพฤศจิกายน จนกระทั่งสำเร็จการศึกษาในปี พ.ศ. 2562 โดยสามารถทำคะแนนจนได้รับเกียรตินิยมอันดับ 2 ด้วยเกรดเฉลี่ย 3.46 พิธีพระราชทานปริญญาบัตรเมื่อวันที่ 2 ตุลาคม พ.ศ. 2562
อาชีพ > ไอดอล

เธอมีความสนใจและชื่นชอบวงไอดอลญี่ปุ่นเอเคบีโฟร์ตีเอต (AKB48) และเอเคบีโฟร์ตีเอตกรุ๊ป จากการที่เธอชื่นชอบอนิเมะ เรื่อง AKB0048 ที่อ้างอิงถึงกลุ่มดังกล่าว เธอเข้าร่วมออดิชันสมาชิกวงบีเอ็นเคโฟร์ตีเอต เมื่อเดือนกรกฎาคม พ.ศ. 2559 โดยเธอได้รับการคัดเลือกเป็น 1 ใน 29 คนในสมาชิกรุ่นแรก จากผู้สมัครทั้งหมด 1,357 คน และเปิดตัวสมาชิกทั้งหมดเป็นครั้งแรกในงาน Japan Expo 2017 เมื่อวันที่ 12 กุมภาพันธ์ พ.ศ. 2560 และเปิดตัวอย่างเป็นทางการอีกครั้งในงาน BNK48 The debut เมื่อวันที่ 2 มิถุนายน พ.ศ. 2560 โดยเธอได้รับการคัดเลือกให้เป็นเซ็มบัตสึ 1 ใน 16 คนของซิงเกิ้ลแรก อยากจะได้พบเธอ และเธอยังได้รับแต่งตั้งให้เป็นหัวหน้าวงหรือกัปตันวงบีเอ็นเคโฟร์ตีเอต คนแรกอีกด้วย ต่อมาในงาน BNK48 We wish you เมื่อวันที่ 24 ธันวาคม พ.ศ. 2560 เธอได้รับเลือกให้เป็นสมาชิกคนแรกของทีมบีทรี (Team BⅢ) ซึ่งเป็นทีมที่จากการแสดงในโรงละครหรือ เธียเตอร์ ชื่อว่า BNK48 The Campus
ในเดือนเมษายน พ.ศ. 2561 เฌอปรางได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 Group ทั้งหมดได้ลงเลือกตั้งและร่วมทำเพลงกับวงเอเคบีโฟร์ตีเอต ซึ่งเฌอปรางสามารถทำคะแนนติดอันดับที่ 39 ซึ่งอยู่ในฐานะ Next Girl ของซิงเกิลนั้น ซึ่งได้ร่วมร้องและแสดงในมิวสิกวิดีโอเพลง "Tomodachi janai ka?" (ญี่ปุ่น: 友達じゃないか？) ร่วมกับวงเอเคบีโฟร์ตีเอต วางจำหน่ายในวันที่ 19 กันยายน พ.ศ. 2561 นอกจากนี้เฌอปรางก็ได้รับเลือกให้เป็นเซ็นเตอร์ของเพลง "Koisuru Fortune Cookie" ในยูนิต World Senbatsu ซึ่งแสดงร่วมกับวงพี่สาวในงานก่อนการประกาศผลเลือกตั้งซึ่งจัดขึ้นในเมืองนาโงยะ ประเทศญี่ปุ่น เมื่อวันที่ 15 มิถุนายน พ.ศ. 2561
ต่อมาวันที่ 19 ตุลาคม พ.ศ. 2561 เฌอปรางได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ซึ่งในการประกาศผลด่วนครั้งที่ 1 และครั้งที่ 2 เฌอปรางได้คะแนนอยู่ในอันดับที่ 1 มาตลอด รวมถึงในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 วันที่ 26 มกราคม 2562 เธอได้อันดับที่ 1 และได้เป็นเซ็นเตอร์ในเพลงหลักซิงเกิลที่ 6 ในชื่อว่า บีกินเนอร์ นอกจากนี้วันต่อมา ในคอนเสิร์ต AKB48 Group Asia Festival 2019 in Bangkok เฌอปรางได้รับเลือกเป็นเซ็นเตอร์ของเพลง "Heavy Rotation" ในยูนิตพิเศษ World Senbatsu (WRD48) ซึ่งแสดงร่วมกับวงพี่สาวเอเคบีโฟร์ตีเอต และวงน้องสาวต่างประเทศอีก 5 วง
วันที่ 19 เมษายน พ.ศ. 2563 เฌอปรางเข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ซึ่งเธอได้อันดับที่ 2 ด้วยคะแนน 71,352 คะแนน ได้เป็นเซ็มบัตสึในซิงเกิลที่ 9 ชื่อว่า "เฮฟวีโรเทชัน" ต่อมาในวันที่ 26 กันยายน พ.ศ. 2563 เฌอปรางเข้าร่วมงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 ซึ่งเธอไปถึงรอบรองชนะเลิศ ได้เป็นเซ็มบัตสึเพลงหลักของอัลบั้มที่สามของวง
วันที่ 9 เมษายน พ.ศ. 2566 เฌอปรางได้ประกาศจบการศึกษาหลังจบงาน Janken Tournament 2023 ทั้งนี้ จะมีคอนเสิร์ตจบการศึกษาวันที่ 29 ตุลาคม 2566 ที่ Thunder Dome เป็นงานสุดท้ายในฐานะเมมเบอร์ของวง BNK48
อาชีพ > นักแสดง

เฌอปรางมีผลงานภาพยนตร์เรื่องแรกในชีวิตจากค่ายจีดีเอช ห้าห้าเก้า แนวระทึกขวัญแฟนตาซีเรื่อง โฮมสเตย์ กำกับโดย ภาคภูมิ วงศ์ภูมิ ซึ่งเคยมีผลงานกำกับภาพยนตร์อย่าง ชัตเตอร์ กดติดวิญญาณ, แฝด โดยเธอได้รับบทแสดงนำ และในปีต่อมาเธอและเพื่อนร่วมวงมีผลงานซีรีส์สุขนาฏกรรมโรแมนติกร่วมกับค่ายนาดาวบางกอกเรื่อง One Year 365 วัน บ้านฉัน บ้านเธอ
ภาพลักษณ์และความนิยม

เฌอปรางเป็นสมาชิกคนหนึ่งของวงบีเอ็นเคโฟร์ตีเอต ที่มีผู้ติดตามเธอเป็นจำนวนมาก และในงานจับมือของบีเอ็นเคโฟร์ตีเอต ทุกครั้งที่ผ่านมา มักมีแฟนคลับมากมายมารอต่อแถวคิวจับมือกับเฌอปรางยาวที่สุด เพราะหลาย ๆ คนคิดว่าเธอคือภาพลักษณ์ของวงบีเอ็นเคโฟร์ตีเอต
ในเดือนสิงหาคม 2560 ได้เกิดเหตุการณ์อุทกภัยในภาคตะวันออกเฉียงเหนือ ของประเทศไทย รูปภาพพร้อมลายเซ็นของเธอและสมาชิกบีเอ็นเคโฟร์ตีเอตคนอื่น ๆ ได้รับการประมูลเพื่อระดมทุนเพื่อสบทบกับมูลนิธิอาสาเพื่อนพึ่ง (ภาฯ) ยามยาก สภากาชาดไทย ช่วยเหลือผู้ประสบอุทกภัยในภาคอีสาน โดยรูปของเฌอปรางภาพเดียวได้รับการประมูลไปในราคา 77,000 บาท และรูปทั้งหมดของสมาชิกบีเอ็นเคโฟร์ตีเอตได้รับการประมูลไปในราคาทั้งสิ้น 246,000 บาท
ในปี 2561 กลุ่มแฟนคลับของเฌอปรางได้ระดมทุนประมาณ 6 แสนบาท สร้างห้องสมุดและห้องคอมพิวเตอร์วิทยาศาสตร์ ที่โรงเรียนบ้านป่าแดด อำเภอสันติสุข จังหวัดน่าน โดยตั้งชื่อตามชื่อของเธอเอง ซึ่งเฌอปรางได้ให้สัมภาษณ์ว่าเป็นการสานต่อความตั้งใจของตนให้เป็นรูปธรรม
ภาพลักษณ์และความนิยม > ข้อวิจารณ์

เมื่อวันที่ 4 กันยายน พ.ศ. 2561 เฌอปรางได้รับเชิญจากรัฐบาลให้เป็นพิธีกรรับเชิญในรายการเดินหน้าประเทศไทย พร้อมกับดาราศิลปินอีกหลายคน โดยเธอได้เดินทางเข้าพบกับ พลเอกประยุทธ์ จันทร์โอชา นายกรัฐมนตรี ที่ทำเนียบรัฐบาล โดยนายกรัฐมนตรีได้มอบประกาศนียบัตรเพื่อเป็นการขอบคุณแก่เฌอปราง และดาราศิลปินคนอื่นที่ได้เข้าพบ ซึ่งจากเหตุการณ์ดังกล่าวทำให้เธอได้รับเสียงวิพากษ์วิจารณ์จากชาวโซเชียลเป็นจำนวนมากทั้งเห็นด้วยและไม่เห็นด้วยกับการร่วมทำงานกับรัฐบาล เพราะการตัดสินใจร่วมงานครั้งนี้ของเธอ อาจเป็นการเลือกข้างทางการเมือง ซึ่งก่อนหน้านี้เฌอปรางและสมาชิก BNK48 บางส่วน ได้เข้าพบพลเอกประยุทธ์ ที่ทำเนียบรัฐบาลมาแล้ว เพื่อร่วมประชาสัมพันธ์สถานีวิทยุเพื่อครอบครัวของรัฐบาลด้วย และเธอตัวถูกวิจารณ์ว่าเป็น"ผงซักฟอกให้เผด็จการ" โดย รศ.ดร.ปวิน ชัชวาลพงศ์พันธุ์ อย่างไรก็ตาม ภายหลังต้นสังกัดได้ออกมาชี้แจงว่าไม่มีส่วนเกี่ยวข้องกับการเมืองแต่อย่างใด ด้านเฌอปรางได้ให้สัมภาษณ์ว่าการวิจารณ์เหล่านั้นเป็นสิทธิ์ของแต่ละบุคคล เพราะตนก็มีจุดยืนของตัวเอง และการรับงานนั้นก็ปรึกษาผู้ใหญ่อยู่ตลอดเวลา ส่วนกระแสที่เข้ามานั้นก็มีความกังวลบ้าง แต่ก็ยังมีการให้กำลังใจจากทุกคนอยู่